Pahlavis kom til magten efter [[Ahmad Shah Qajar]] – den sidste iranske hersker under [[Qajar-dynastiet]] – formelt blev fjernet fra magten af parlamentet, mens han var i [[Frankrig]]. Irans ''[[Irans parlament|Majlis]]'' havde her indkaldt til en grundlovgivende forsamling den 12. december 1925, som så den unge Ahmad Shah Qajar afsat og samtidig erklærede Reza Shah som den nye ''[[shah]]'' i det Persiske Kejserrige. Irans suverænitet var forinden blevet stærkt indskrænket af både [[Storbritannien]] og [[Sovjetunionen]], ligesom Ahmad Shah Qajar havde set sin politiske position blive ekstremt svækket som følge af et militærkup. I 1935 bad Reza Shah udenlandske delegerede om at bruge endonymet Iran i stedet for eksonymet Persien, når de henvendte sig til landet i formel korrespondance.
Historie Tidligere_riger,_stater,_protektorater,_kolonier_og_lande